"Pe autostrada A1 București - Pitești, pe sensul de mers către Capitală, la kilometrul 87, în zona localității Rătești, județul Argeș, a izbucnit un incendiu la nivelul unui autoturism aflat în deplasare. Persoanele din interior s-au autoevacuat, nefiind rănite", informează Centrul Infotrafic al Inspectoratului General al Poliției Române.
"Incendiul se manifesta cu flacără deschisă, astfel că traficul este oprit total pe sensul către București", a adăugat sursa citată.
La fața locului au intervenit pompieri de la Detașamentul Bradu cu o autospecială pentru stingerea incendiilor și o ambulanță SMURD de prim ajutor calificat, a arătat ISU Argeș.
(sursa: Mediafax)